ΚΑΝΟΝΙΣΜΟΣ (ΕΚ) αριθ. 1261/96 ΤΗΣ ΕΠΙΤΡΟΠΗΣ της 1ης Ιουλίου 1996 για τον καθορισμό του ισοζυγίου προβλέψεων εφοδιασμού των Καναρίων Νήσων σε αμπελουργικά προϊόντα που υπάγονται σε ειδικό καθεστώς που προβλέπονται στα άρθρα 2 έως 5 του κανονισμού (ΕΟΚ) αριθ. 1601/92 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 2537/95 της Επιτροπής (2), και ιδίως το άρθρο 2, το άρθρο 3 παράγραφος 4, και το άρθρο 4 παράγραφος 4,

Εκτιμώντας:

ότι, για την εφαρμογή των άρθρων 2 και 3 του κανονισμού (ΕΟΚ) αριθ. 1601/92, θα πρέπει να καθοριστούν οι ποσότητες επιτραπέζιων και παρόμοιων οίνων τρίτων χωρών που ευνοούνται από το ειδικό καθεστώς το οποίο θεσπίζει αυτός ο κανονισμός για τον εφοδιασμό των Καναρίων Νήσων 7 ότι για λόγους ευκολίας θα πρέπει προς εφαρμογή του εν λόγω καθεστώτος να καθοριστούν αυτές οι ποσότητες για την περίοδο από 1ης Ιουλίου 1996 έως τις 30 Ιουνίου 1997 7

ότι προκειμένου να εξασφαλισθεί η συνέχεια της εφαρμογής του ειδικού καθεστώτος εφοδιασμού που θεσπίζεται από τον προαναφερόμενο κανονισμό, θα πρέπει να καθορισθούν, για δώδεκα μήνες, οι ποσότητες του ισοζυγίου οίνου καθώς και το επίπεδο των ενισχύσεων που πρέπει να πραγματοποιηθούν 7

ότι η Επιτροπή εξέδωσε τον κανονισμό (ΕΚ) αριθ. 2790/94, της 16ης Νοεμβρίου 1994, για κοινές λεπτομέρειες εφαρμογής του κανονισμού (ΕΟΚ) αριθ. 1601/92 του Συμβουλίου, για ειδικά μέτρα που αφορούν ορισμένα γεωργικά προϊόντα υπέρ των καναρίων Νήσων (3), όπως τροποποιήθηκε από τον κανονισμό (ΕΚ) αριθ. 2883/94 (4) 7 ότι θα πρέπει να εφαρμόζονται οι διατάξεις αυτές και στον τομέα του οίνου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την εφαρμογή των άρθρων 2 και 3 του κανονισμού (ΕΟΚ) αριθ. 1601/92, οι ποσότητες προϊόντων του αμπελοοινικού τομέα που προβλέπονται στο ισοζύγιο πορβλέψεων εφοδιασμού οι οποίες απαλλάσσονται του δασμού εισαγωγής, προελεύσεως τρίτων χωρών ή κοινοτικής ενισχύσεως, καθορίζονται στο παράρτημα Ι.

2. Οι ποσότητες οι οποίες έχουν καθοριστεί για κάποιο από τα προϊόντα που υπάγονται στους κωδικούς ΣΟ ex 2204 21 και ex 2204 29 μπορούν να ξεπεραστούν εντός του ορίου του 20 %, εφόσον τηρείται η συνολική ποσότητα που καθορίζεται στο παράρτημα.

Άρθρο 2

1. Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1601/92 για τα προϊόντα που περιλαμβάνονται στο ισοζύγιο προβλέψεων εφοδιασμού και τα οποία προέρχονται από την κοινοτική αγορά, ορίζεται στο παράρτημα ΙΙ.

2. Τα προϊόντα τα οποία τυγχάνουν ενισχύσεως ορίζονται σύμφωνα με τις διατάξεις του κανονισμού (ΕΟΚ) αριθ. 3846/87 της Επιτροπής (5), και ιδίως το μέρος 15 του παραρτήματος.

Άρθρο 3

Οι διατάξεις του κανονισμού (ΕΚ) αριθ. 2790/94 ισχύουν.

Άρθρο 4

Ο εμπορευόμενος μπορεί να αποσύρει την αίτησή του για πιστοποιητικό εντός των τριών εργασίμων ημερών που έπονται της ημερομηνίας κοινοποιήσεως του ενιαίου ποσοστού μειώσεως κατ' εφαρμογή του άρθρου 8 παράγραφος 2 του κανονισμού (ΕΚ) αριθ. 2790/94. Στην περίπτωση αυτή ελευθερώνεται η εγγύηση που αφορά το πιστοποιητικό.

Άρθρο 5

Η καταβολή της ενίσχυσης που προβλέπεται στο άρθρο 2 πραγματοποιείται για τις ποσότητες που όντως παρασχέθηκαν.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 27. 6. 1992, σ. 13.

(2) ΕΕ αριθ. L 260 της 31. 10. 1995, σ. 10.

(3) ΕΕ αριθ. L 296 της 17. 11. 1994, σ. 23.

(4) ΕΕ αριθ. L 304 της 29. 11. 1994, σ. 18.

(5) ΕΕ αριθ. L 366 της 24. 12. 1987, σ. 1.

ΠΑΡΑΡΤΗΜΑ Ι

ΑΜΠΕΛΟΟΙΝΙΚΑ ΠΡΟΪΟΝΤΑ

Ισοζύγιο προβλέψεων εφοδιασμού των Καναρίων Νήσων

(1η Ιουλίου 1996 - 30 Ιουνίου 1997)

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Ποσά των ενισχύσεων που παρέχονται για τα προϊόντα του παραρτήματος Ι

>ΘΕΣΗ ΠΗΝΑΚΑ>